Document ID: /fineweb-2-swissfilter-quality_10-filterrobots/filtered/02038.jsonl.gz/3376

PROTECZIUN DA DATAS
Igl administratur da questas paginas prenda fetg serius la protecziun da Vossas datas persunalas. Indicaziuns tier Vossa persuna vegnan tractadas confidenzialmein e corrispundent allas prescripziuns dalla protecziun da datas ed da questa declaronza per la protecziun da datas.
Il diever da nossa pagina d'internet ei per ordinari pusseivels senza indicar datas persunalas. Aschilunsch ch'ei vegn pretendiu sin nossa pagina indicaziuns persunalas (per exempel num, adressa ni adressa d'e-mail) succeda quei ton sco pusseivel sin basa voluntaria. Quellas datas vegnan buca dadas vinavon a tiarzs senza Vies consentiment explicit.
Nus fagein attents ch'il transfer da datas sur internet (per exempel tier la communicaziun per e-mail) sa ver largias da segirtad. La protecziun totala dallas datas ei buca pusseivla.
NUM ED ADRESSA DIL RESPONABEL PER L'ADMINISTRAZIUN DALLA PAGINA
Responsabla el senn dalla protecziun da datas svizra:
Vischnaunca Lumnezia
Palius 32D
7144 Vella
Telefon +41 81 920 60 00
<email-pii>
www.lumnezia.ch
NUM ED ADRESSA DALL'INCARICADA PER LA PROTECZIUN DA DATAS
Incaricada per la protecziun da datas per igl administratur ei:
Vischnaunca Lumnezia
Palius 32D
7144 Vella
Telefon +41 81 920 60 00
<email-pii>
www.lumnezia.ch
AVERTIMENT E LINKS
Questa pagina d'internet cuntegn links e colligiaments tier autras paginas d'internet da tiarzs. Quellas schain ordeifer il radius da responsabladad dalla vischnaunca Lumnezia. Igl access ed il diever da talas paginas succeda sin agen resc dall'utilisadra ni digl utilisader. Las autoritads communalas declara expressivamein ch'ellas han negin'influenza sin formulaziuns, cuntegns ni purschidas dallas paginas colligiadas.
FORMULAR DA CONTACT ED AUTERS FORMULARS
Sche Vus tarmetteis a nus damondas sur il formular da contact, vegnan quellas indicaziuns, inclusiv Vossas datas da contact arcunadas tier nus exclusivamein per la liquidaziun dalla damonda e per il cass dad ulteriuras damondas consecutivas. Quellas datas vegnan buca dadas vinavon a tiarzs senza Vies consentiment explicit.
COOKIES
Las paginas d'internet drovan per part aschinumnei cookies. Cookies gidan a far l'utilisaziun pli sempla, effectiva e segira. Cookies ein pintgas datotecas da text che vegnan arcunadas sin Vies computer e che Vies navigatur (browser) registrescha.
Ils biars cookies che nus applichein ein aschinumnei «Session-Cookies». Els vegnan stizzai automaticamein alla fin da Vossa viseta sin nossa pagina. Auters cookies stattan registrai sin Vies apparat entochen che Vus stizzeis els. Quels cookies possibiliteschan a nus d'enconuscher Vies navigatur tier Vossa proxima viseta.
Vus saveis drizzar en Vies navigatur aschia, che Vus vegnis informai cu in cookie vegn tschentaus e saveis decider sche Vus vuleis acceptar in cookie el cass singular, en cass specifics ni sche Vus excludis quels en general ed activeis il stizzar automatic da cookies cu Vus serreis giu il navigatur. El cass dad ina deactivaziun da cookies sa la funcziunalitad da questa pagina d'internet esser limitada.
GOOGLE ANALYTICS
Questa pagina lavura cun Google Analytics, in survetsch d'analisa web da Google Inc. («Google»). Google Analytics lavura cun cookies che possibiliteschan in'analisa da Voss'utilisaziun dalla pagina. Las informaziuns che vegnan generadas entras il cookie en connex cun Voss'utilisaziun dalla pagina vegnan per regla transmess ad in server da Google els Stadis uni dall'America (USA) ed arcunai leu. El cass dall'activaziun dall'anonimisaziun dalla IP sin questa pagina, vegn Vossa adressa dad IP denton scursanida da Google enteifer ils stadis commembers dall'Uniun Europeica ni en auters stadis da contract dalla cunvegna per il Spaci economic europeic. Mo en cass excepziunals vegn l'entira adressa d'IP transmessa ell'entira lunghegia ad in server da Google ella USA e scursani leu. Per incumbensa dil gestiunari da questa pagina vegn Google a nezegiar quellas informaziuns per analisar Vies diever dalla pagina, per metter ensemen reports ed activitads da reclama e per saver offerir ulteriuras purschidas en connex en favur dil gestiunari da questa pagina. L'adressa dad IP che vegn transmessa en rom da Google Analytics da Vies navigatur vegn buca mischedada cun autras datas da Google. Vus saveis evitar che cookies vegnan registrai entras in'applicaziun corrispundenta en Vossa software dil navigatur; nus fagein denton attents Vus, che Vus saveis en quei cass eventualmein buca utilisar cumpleinamein tuttas funcziuns da questa pagina. Vus saveis ultra da quei evitar che datas che vegnan generadas entras il cookie en connex cun Voss'utilisaziun dalla pagina (incl. Vossa adressa dad IP) vegnan transmessas a Google ed analisadas vinavon leu. Quei savies Vus far cun telecargar ed installar il Browser-Plugin che stat a disposiziun sut il suandont link: (http://tools.google.com/dlpage/gaoptout?hl=de)
Ulteriuras informaziuns tier cundiziuns d'utilisaziun e protecziun da datas anfleis Vus sut http://www.google.com/analytics/terms/de.html respectivamein sut https://www.google.de/intl/de/policies/. Nus fagein attents Vus che Google Analytics ei vegniu augmentau sin questa pagina cul code «anonymizeIp» (aschinumnau IP-Masking) per garantir ch'adressas dad IP vegnan tschaffadas a moda anonimisada.
DRETG SIN SCLARIMENT, BLOCCADA, DISFATGA
Vus veis da tut temps il dretg da survegnir sclariment gratuitamein sur da Vossas datas persunalas ch'ein arcunadas, dalla derivonza da quellas, dil retschevider e dil motiv pil diever da quellas. Medemamein veis Vus il dretg sin ina rectificaziun, bloccada ni disfatga da quellas datas. Cun quella ed autras damondas davart il tema datas persunalas saveis Vus da tut temps sedrizzar tier l'adressa ch'ei indicada all'entschatta da questa declaronza dalla protecziun da datas.
CIFRAZIUN SSL
Questa pagina nezegia ina cifraziuns SSL per motivs da segirtad e schurmetg dalla transmissiun da cuntegns confidenzials, sco per exempel las damondas che Vus tarmetteis a nus sco gestiunaris dalla pagina. Ina colligiaziun cifrada ei d'enconuscher vida quei che l'adressa dalla pagina el navigatur mida da «http://» sin «https://» e vid il simbol dalla siara. Sche la cifraziun SSL ei activada san las datas che Vus tarmetteis a nus buca vegnir legidas da tiarzs.